b'\n_START_ARTICLE_\nLe M\xc3\xa9ridien\n_START_SECTION_\nAir France\n_START_PARAGRAPH_\nRanskalainen lentoyhti\xc3\xb6 Air France perusti Le M\xc3\xa9ridienin vuonna 1972. Ensimm\xc3\xa4inen Le M\xc3\xa9ridien -hotelli oli tuhatpaikkainen Le M\xc3\xa9ridien Etoile Pariisissa. Kahden vuoden kuluessa ketjulla oli jo kymmenen hotellia Euroopassa ja Afrikassa. Kuudessa vuodessa hotellien lukum\xc3\xa4\xc3\xa4r\xc3\xa4 oli kasvanut 21:een ja hotelleja oli my\xc3\xb6s jo Ranskan L\xc3\xa4nsi-Intiassa, Kanadassa, Etel\xc3\xa4-Afrikassa, Keski-id\xc3\xa4ss\xc3\xa4 sek\xc3\xa4 Mauritiuksella. Vuoteen 1991 menness\xc3\xa4 hotellien lukum\xc3\xa4\xc3\xa4r\xc3\xa4 oli kasvanut 58:aan.\n_START_SECTION_\nForte Group\n_START_PARAGRAPH_\nBrittil\xc3\xa4inen hotelliketju Forte Group osti Le M\xc3\xa9ridienin vuonna 1994. Granada Group plc osti Forte Groupin vuonna 1996, ja vuonna 2000 Granada Group yhdistyi Compass Group plc:n kanssa. Forte Group ja Compass Group plc jaettiin kahtia helmikuussa vuonna 2001, jolloin Forte Groupin Le M\xc3\xa9ridienin lis\xc3\xa4ksi Heritage Hotels ja Posthouse Hotels -ketjut j\xc3\xa4iv\xc3\xa4t Forte Groupin omistajalle Compass Group plc:lle. Toukokuussa vuonna 2001 Nomura International plc osti 1\xc2\xa0900 miljoonalla punnalla Le M\xc3\xa9ridien Hotels & Resortsin, ja se liitettiin Principal Hotelsiin, joka oli ostettu saman vuoden helmikuussa._NEWLINE_24. marraskuuta 2005 Le M\xc3\xa9ridienin tavaramerkin ja hotelliliiketoiminnan osti Starwood Hotels & Resorts, kun taas kiinteist\xc3\xb6t siirtyiv\xc3\xa4t Lehman Brothersin ja Starwood Capitalin yhteisyritykselle.\n_START_SECTION_\nMuuta\n_START_PARAGRAPH_\nLe M\xc3\xa9ridienin toimintaan kuuluu Moskovan alueella Nahabinossa Moscow Country Club, johon sis\xc3\xa4ltyy my\xc3\xb6s Ven\xc3\xa4j\xc3\xa4n federaation toistaiseksi ensimm\xc3\xa4inen ja ainut kansainv\xc3\xa4liset kilpailuvaatimukset t\xc3\xa4ytt\xc3\xa4v\xc3\xa4t golf-kentt\xc3\xa4.'